Hospodarski plan města Budyšina zdźěłać je lěto wob lěto ćeše. Tajki plan za lětsa nastajić je wosebite wužadanje, kaž bě wčera na posedźenju tudyšeje měšćanskeje rady słyšeć.
Budyšin (SN/MWj). Financny měšćanosta Budyšina dr. Robert Böhmer měješe na wčerawšim posedźenju měšćanskeje rady nadawk, hrubje rozłožić tuchwilne połoženje města a kak chce wone spagat mjez pobrachowacymi pjenjezami a swójskimi přećemi zmištrować. Radźićeljo rozjimachu w prěnim wuradźowanju hospodarski plan 2022. Tón drje budźe jutře tema na njezjawnym posedźenju radźićelow, někotre ličby pak je dr. Böhmer hižo wčera mjenował.
hrv_Latn szl_Latn